Over 800 støtter nu kampen for et helt nyt sygehus i Aalborg Øst.

Kampen for at samle Aalborg sygehus i Aalborg Øst fortsætter på Facebook I denne weekend er det fire uger siden venstremanden Ole B. Sørensen oprettede en gruppe til fordel for, at et nyt Aalborg sygehus skal samles i Aalborg Øst. I skrivende stund har 858 tilsluttet sig gruppen. - Og det, synes jeg, er helt fantastisk. Det vidner om, at det ikke kun er Regionsrådet, der mener, at Aalborg sygehus skal samles i Øst - men faktisk også rigtig mange nordjyder, siger Ole B. Sørensen. - Der er ingen tvivl for mig om, at det vil være den bedste løsning for Nordjylland og de nordjyske borgere og patienter. Hertil kommer, at en placering i Aalborg Øst vil være i overensstemmelse med Aalborg kommunes planer for opgradering af infrastrukturen i området. Det gælder etablering af Egnsplanvej og en kollektiv trafikkorridor. Vælger regeringen i sidste ende at fastholde rapportens indstilling om en udbygning af Syd, har man ifølge Nordjyllands Regionsråd ikke tages højde for følgende gener: o	Byggeperiode på 22 år frem for 10-12 år ved nybyggeri o	Efter 10-12 år vil kun 35.000 kvm. være færdigetableret o	En lang byggeperiode fordyrer projektet på flere områder o	Ekspropriation af flere beboelser i områdets villakvarter o	Ingen parkeringsplads til gæster til Aalborg Zoologiske Have i flere år o	Støj og støv til gene for personalet o	der betyder lavere drift i en periode på op til 22 år o	50.000 vognlæs jord skal køres bort Derfor opfordrer Ole B. Sørensen til, at så mange nordjyder som muligt slutter op om kravet om, at Aalborg sygehus skal samles i Aalborg Øst.